ข้อบังคับเจ้าพนักงานจราจรจังหวัดสมุทรปราการ ว่าด้วยห้ามรถยนต์บรรทุกตั้งแต่ 6 ล้อขึ้นไป รถบรรทุกที่มีเพลาตั้งแต่ 3 เพลาขึ้นไปและรถพ่วง เดินรถในถนนสาย สป. 4002 แยกทางหลวงหมายเลข 3344 - บ้านบางพลีใหญ่ พ.ศ. 2559

ข้อบังคับเจ้าพนักงานจราจรจังหวัดสมุทรปราการ
ข้อบังคับเจ้าพนักงานจราจรจังหวัดสมุทรปราการ
ว่าด้วยห้ามรถยนต์บรรทุกตั้งแต่
๖ ล้อขึ้นไป รถบรรทุก
ที่มีเพลาตั้งแต่ ๓
เพลาขึ้นไป และรถพ่วง เดินรถในถนนสาย สป. ๔๐๐๒
แยกทางหลวงหมายเลข ๓๓๔๔ -
บ้านบางพลีใหญ่
พ.ศ. ๒๕๕๙
 

ด้วยในปัจจุบันสภาพการจราจรในพื้นที่อำเภอบางพลี
จังหวัดสมุทรปราการ มีการจราจรที่คับคั่งทำให้เกิดปัญหาการจราจรติดขัด
โดยเฉพาะถนนทางหลวงชนบท สาย สป. ๔๐๐๒ แยกทางหลวงหมายเลข ๓๓๔๔ - บ้านบางพลีใหญ่
เนื่องจากเป็นที่ตั้งของสถานศึกษาและหมู่บ้านจัดสรรจำนวนมากอีกทั้งยังเป็นเส้นทางลัดสู่ถนนสายหลักได้หลายเส้นทาง

ฉะนั้น
เพื่อความสะดวกและความปลอดภัยในการจราจร อาศัยอำนาจตามความใน มาตรา ๑๓๙ (๑) แห่งพระราชบัญญัติจราจรทางบก
พ.ศ. ๒๕๒๒ ประกอบกับคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗ กันยายน ๒๕๕๕
ผู้บังคับการตำรวจภูธรจังหวัดสมุทรปราการ ในฐานะเจ้าพนักงานจราจรจังหวัดสมุทรปราการ
จึงออกข้อบังคับไว้ดังนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดสมุทรปราการ ว่าด้วยห้ามรถยนต์บรรทุกตั้งแต่
๖ ล้อขึ้นไป รถบรรทุกที่มีเพลาตั้งแต่ ๓ เพลาขึ้นไป และรถพ่วง เดินรถในถนนสาย สป.
๔๐๐๒ แยกทางหลวงหมายเลข ๓๓๔๔ - บ้านบางพลีใหญ่ พ.ศ. ๒๕๕๙

ข้อ ๒ ห้ามรถยนต์บรรทุกตั้งแต่
๖ ล้อขึ้นไป รถบรรทุกที่มีเพลาตั้งแต่ ๓ เพลาขึ้นไป และรถพ่วง เดินรถในถนนสาย สป. ๔๐๐๒ แยกทางหลวงหมายเลข
๓๓๔๔ - บ้านบางพลีใหญ่ ตั้งแต่เวลา ๐๖.๐๐ น. ถึงเวลา ๐๙.๐๐ น. และตั้งแต่เวลา
๑๖.๐๐ น. ถึงเวลา ๑๙.๐๐ น. เว้นวันหยุดราชการ

ข้อ
๓ ข้อบังคับนี้มิให้ใช้บังคับแก่รถที่ได้รับหนังสืออนุญาตผ่อนผันจากเจ้าพนักงานจราจรจังหวัดสมุทรปราการ

ข้อ ๔ บรรดาข้อบังคับ
ประกาศ ระเบียบใดที่ขัดแย้งกับข้อบังคับนี้ให้ยกเลิก และให้ใช้ข้อบังคับนี้แทน

ข้อ ๕[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๒๗
มกราคม พ.ศ. ๒๕๕๙
พลตำรวจตรี ธรรมนูญ
ไตรทิพยพงศ์
ผู้บังคับการตำรวจภูธรจังหวัดสมุทรปราการ
เจ้าพนักงานจราจรจังหวัดสมุทรปราการ
วิศนี/ปริยานุช/จัดทำ
๒๖ กุมภาพันธ์
๒๕๕๙

นุสรา/ตรวจ
๒ พฤษภาคม ๒๕๕๙

































[๑] ราชกิจจานุเบกษา
เล่ม ๑๓๓/ตอนพิเศษ ๓๘ ง/หน้า ๓๔/๙ กุมภาพันธ์ ๒๕๕๙